OpenLLM-France/wikimedia huggingface dataset:
# Eskiaren historia

Eskiaren historia gutxienez K.a. V. mendean hasten da.

## Historiaurrea

K.a. 2500. urtean, Radoy uhartean (Norvegia), Historiaurreko gizaki batek ehiztari baten irudia grabatu zuen harri gainean. Irudiko ehiztariak larruz estalitako ohol makur bana du oinetan. Oslon, Holmenkollengo Eskiaren Museoan gorde dituzten zenbait piezak erakusten dutenez, antzinako eski haiek hiru metrotik gorako luzera zuten.

## Eskiari buruzko lehen idatziak

Eskiaren inguruko idatzizko aipamenik zaharrena Prokopio historialari bizantziarrak egin zuen VI. mendean; elur gaineko lasterketa deskribatu zuen, parte hartzaileak “iparraldeko herrialde urrun” batekoak zirela nabarmenduz. Mende batzuk geroago, eskandinaviar literaturak Harald III.a Norvegiakoaren Hardrade erregearen dohainak goraipatu zituen. Izan ere, 1060an, Bergenen, errege norvegiarra bere arerio nagusietako batekin lehiatu zen eski lasterketan.
Snorri Sturluson (1127-1241) islandiar poetak Ull jainkoa aipatu zuen bere obran. Ull eskiaren jainkoa zen eta, Sturlusonen hitzetan, “hain da arkulari eta eskiatzaile trebea, inork ezin baitu harekin lehiatu”.

## Eskiaren zabalkundea

Merkataritza harremanei eta migrazio mugimenduei esker, eskia Europan, Ipar Amerikan eta Japonian zabaldu zen. Gerrek ere bultzada eman zioten ohol pareari, ejertzitoak, beren mendiko batailoietan, eskiatzaileak trebatzen hasi baitziren. Jardueraren garrantziaren lekuko, Islandian 1730ean indarrean jarri zen honako legea: erregearen mandatuz, herritar guztiek eskiatzen ikasi behar zuten.

## Eski modernoa

Eski modernoa zen 1825. urtean iritsi zen. Orduan, Sondre Norheinek telemark izeneko teknika sortu zuen. Norhein norvegiarra zen, baina Norvegia, garai hartan, ez zen independentea. Lehenik daniarren esku egon zen eta, gero, suediar koroaren menpean, 1905ean independentzia lortu zuen arte. Hortaz, XIX. mende osoan eskia identitate nazionalaren ikur bihurtu zen.
1888an Fridtjof Nansen esploratzaileak Groenlandiako kasko polarra zeharkatzea lortu zuen, eta heroi nazional bilakatu zen Norvegian. Hasiera-hasieratik eskiaren garapena norvegiarren esku izan arren, azken bultzada austriar batek eman zion.
Nansenen epopeiak inspiratuta, Mathias Zdarskyk bere eskiak fabrikatu zituen, baina funtsezko aldaketa erantsiz, eskiek 1,80 metroko luzera besterik ez izatea. Horri esker, eskiatzeko teknika izugarri erraztu zen, eta gero eta herritar gehiago hasi zen malda elurtuetan behera bi oholen gainean jaisten.

## Erreferentziak

* 1 2 3 4 5 6 7 Irazustabarrena, Nagore. (2008-12-28). «Historiaurretik dirauen slalom-a» Argia CC-BY-SA lizentzia.

## Kanpo estekak

* Datuak: Q1707324
* Multimedia: History of skiing / Q1707324
# Eski nordiko

Eski nordikoa neguko kirolen familia da, botaren orpoa eskien zolara finkatu gabeko modalitateak barnean hartzen dituena. Bost dira, guztira, eski nordikoaren modalitateak: iraupen-eskia, eski-jauziak, konbinatu nordikoa, biatloia eta telemarka; azkena izan ezik, olinpiar modalitateak dira guztiak.

## Erreferentziak

* ↑ Euskaltermen definizioa, 2016ko Neguko kirolak Hiztegitik aterata

## Kanpo estekak

* Datuak: Q216613
* Multimedia: Nordic skiing / Q216613
# Eski-bota

Eski-bota eski egitean oina eta orkatila babesteko diseinaturiko oinetakoa da, finkagailuak erabiltzen duena. Plastiko gogorrez egiten dute.

## Kanpo estekak

* Datuak: Q1661777
* Multimedia: Ski boots / Q1661777
# Eski-jauzia 2022ko Neguko Olinpiar Jokoetan

Eski-jauzia 2022ko Neguko Olinpiar Jokoetan Ruyi Elur Pista Nazionalean jokatu zen 2022ko otsailaren 5etik 14ra bitarte. Guztira 5 proba egin ziren, 3 gizonezkoena, beste 1 emakumezkoena eta bat mistoa.

## Dominak

| Rankinga | Herrialdea | Urrea | Zilarra | Brontzea | Guztira |
| 1 | Eslovenia | 2 | 1 | 1 | 4 |
| 2 | Austria | 1 | 1 | 0 | 2 |
| 2 | Japonia | 1 | 1 | 0 | 2 |
| 4 | Norvegia | 1 | 0 | 0 | 1 |
| 5 | Alemania | 0 | 1 | 2 | 3 |
| 6 | ROC | 0 | 1 | 0 | 1 |
| 7 | Kanada | 0 | 0 | 1 | 1 |
| 7 | Polonia | 0 | 0 | 1 | 1 |
| Guztira (8 herrialdea) | Guztira (8 herrialdea) | 5 | 5 | 5 | 15 |

### Probaren arabera

| Event | Urrea | Urrea | Zilarra | Zilarra | Brontzea | Brontzea |
| Gizonezkoak banaka salto arrunta xehetasunak | Ryōyū Kobayashi Japonia | 275.0 | Manuel Fettner Austria | 270.8 | Dawid Kubacki Polonia | 265.9 |
| Gizonezkoak banaka salto handia xehetasunak | Marius Lindvik Norvegia | 296.1 | Ryōyū Kobayashi Japonia | 292.8 | Karl Geiger Alemania | 281.3 |
| Gizonezkoak salto handia taldeka xehetasunak | Austria Stefan Kraft Daniel Huber Jan Hörl Manuel Fettner | 942.7 | Eslovenia Lovro Kos Cene Prevc Timi Zajc Peter Prevc | 934.4 | Alemania Constantin Schmid Stephan Leyhe Markus Eisenbichler Karl Geiger | 922.9 |
| Emakumezkoak banaka salto handia xehetasunak | Urša Bogataj Eslovenia | 239.0 | Katharina Althaus Alemania | 236.8 | Nika Križnar Eslovenia | 232.0 |
| Salto arrunta talde mistoa xehetasunak | Eslovenia Nika Križnar Timi Zajc Urša Bogataj Peter Prevc | 1001.5 | ROC Irma Makhinia Danil Sadreiev Irina Avvakumova Jevgeni Klimov | 890.3 | Kanada Alexandria Loutitt Matthew Soukup Abigail Strate Mackenzie Boyd-Clowes | 844.6 |

## Kanpo estekak

* Datuak: Q60823597
# Eileen Betsy Tranmer

Eileen Betsy Tranmer (Scarborough, Ingalaterra, Erresuma Batua, 1910eko maiatzaren 5a – Sussex, Ingalaterra, 1983ko irailaren 26a) ingeles musikari eta xakelaria izan zen, 1950etik aurrera Emakumeen Nazioarteko Maistra titulua izan zuena. Lau aldiz irabazi zuen Britainia Handiko emakumezkoen xake txapelketa (1947, 1949, 1953, 1961).

## Ibilbidea
### Musikari

Xake txapelketetan parte hartzeaz gain, Eileen Betsy Tranmer klarinete jotzaile ezaguna ere izan zen. 1940ko martxoan, Eskoziako Orkestrarekin kontzertuak eman zituen. 1950etik Sadler's Wells Orchestrarekin lan egin zuen beste klarinete jotzaile britainiar batekin, Thea Kingekin.

### Xakelari

1940ko hamarkadaren amaieratik 1960ko hamarkadaren hasierara arte, Ingalaterrako xakelari nagusietako bat izan zen. Eileen Betsy Tranmerrek lau aldiz irabazi zituen Britainia Handiko emakumezkoen xake txapelketak, 1947an, 1949an, 1953an eta 1961ean. 1950ean, Tranmerrek emakumezkoen Munduko Xake Txapelketan parte hartu zuen Moskun, eta 5. eta 7. postua partekatu zuen.
1952an, Emakumezkoen Munduko Xake Txapelketako Hautagaien Torneoan parte hartu zuen Moskun eta 7. postuan geratu zen. 1950ean FIDEko Emakumeen Nazioarteko Maistra (WIM) titulua jaso zuen.

#### Irrati bidezko xake txapelketa

1946ko ekainaren 20an Tranmerrek "irrati bidezko xake" match bat jokatu (eta galdu) zuen errusiar Valentina Byelova xakelariaren aurka. Tranmer lau eguneko irrati bidezko xake txapelketa batean jokatu zuen hamabi kideko talde britainiar bateko kide ziren bi emakumeetako bat izan zen. Talde britainiarrak Londresetik jokatu zuen eta talde sobietarrak Moskutik.

#### Nazioartekoa

1949ko Bartzelonako Emakumezkoen Nazioarteko Xake Txapelketa irabazi zuen, Silanoseko Chantal Chaudé de Silansen gainetik.

#### I. xake Olinpiar Jokoak

Eileen Betsy Tranmer-ek Ingalaterra ordezkatuz jokatu zuen emakumezkoen xake-olinpiadetan:
* 1957an, 1. Xake Olinpiadako bigarren taulara (emakumezkoak) Emmen (+3, =8, -3).

## Erreferentziak

* ↑ Nota biogràfica d'Eileen Betsy Tranmer. Chessgames.com.
* ↑ Emerson, June. (1 juliol 2007). «Obituary: Dame Thea King» The Guardian.
* ↑ «John Saunders's Chess Pages: British Chess Champions, 1904 to present» www.saund.co.uk.
* ↑ «1949-50 Title Tournament : World Chess Championship (women)» www.mark-weeks.com.
* ↑ «1952 Candidates Tournament : World Chess Championship (women)» www.mark-weeks.com.
* ↑ 5 juny 1946.
* ↑ 21 juny 1946.
* ↑ Travesset, Joaquim. (13 de març de 2012). Torneo Internacional de Ajedrez Femenino Barcelona 1949. .
* ↑ Bartelski, Wojciech. «OlimpBase :: Women's Chess Olympiads :: Eileen Betsy Tranmer» www.olimpbase.org.

## Ikus, gainera

* Xakea

## Kanpo estekak

* Datuak: Q7348607
# Eileen Gu

Eileen gu –txineraz, Gu Ailing– (San Frantzisko, 2003ko irailaren 3a) Estatu Batuetan jaio eta 2019tik eski akrobatikoan lehiatzen den kirolari txinatarra da. Modelo gisa ere lan egiten du.
2022ko Neguko Olinpiar Jokoetan parte hartu zuen, eta urrezko domina lortu zuen big air proban.
Hiru domina irabazi zituen 2021eko Akrobaziazko Eski Munduko Txapelketan, urrea hodi-erdian eta aldapa probetan eta brontzea jauzi handian. Horrez gain, hiru domina lortu zituen Neguko X Jokoetan.
Ameriketako Estatu Batuetan jaio arren, Txinarentzat nazioartean lehiatzea erabaki zuen. Kirol-jardueraz gain, kazetaritza-ikasketak egiten ditu Stanford Unibertsitatean, eta eredu profesionala da.

## Erreferentziak

* ↑ 央视网. (2022-02-08). «谷爱凌为什么自称“青蛙公主”？原因找到了» news.sina.com.cn (Noiz kontsultatua: 2022-02-09).
* ↑ «18岁的谷爱凌，到底是一个怎样的存在？她的人生如何开挂？_腾讯新闻» new.qq.com (Noiz kontsultatua: 2022-02-09).
* ↑ «Eileen Gu, la estrella de Pekín 2022 que 'traicionó' a EE UU para competir con China: "Ellos se lo pierden"». 20 Minutos, 8 de febfrero de 2022.

## Kanpo estekak

* Datuak: Q61203781
* Multimedia: Eileen Gu / Q61203781
# Eilean Aigas

Eilean Aigas, Eskoziako gaeleraz: Eilean Àigeis, Eskoziako Beauly ibaian dagoen uharte bat da, Highland eskualdeko Inverness barrutian.

## Kanpo estekak

* Datuak: Q5349295
* Multimedia: Eilean Aigas / Q5349295
# Eileen (Wisconsin)

Eileen Ameriketako Estatu Batuetako herri bat da. Bayfield konderrian dago, Wisconsin estatuan. 722 biztanle ditu, 91,4 kilometro koadroko azaleran banatuta.

## Ikus, gainera

* Outagamie konderria

## Kanpo estekak

* Datuak: Q1884382
# Eileen Heckart

Anna Eileen Heckart (Columbus, Ohio, 1919ko martxoaren 29a - Norwalk, Connecticut, 2001eko urtarrilaren 31) estatubatuar aktorea izan zen.
Antzerkian, zineman eta telebistan lan egin zuen. Broadwayn hasi zuen bere ibilbide profesionala 1943an. Zineman Oscar Saria irabazi zuen Butterflies Are Free filmean egindako lanagatik.

## Filmografia

Zinema :
| Urtea | Izenburua | Pertsonaia |
| 1956 | Miracle in the Rain | Grace Ullman |
| 1956 | Somebody Up There Likes Me | Ma Barbella |
| 1956 | Bus Stop | Vera |
| 1956 | The Bad Seed | Hortense Daigle |
| 1958 | Hot Spell | Alma's Friend |
| 1960 | Heller in Pink Tights | Mrs. Lorna Hathaway |
| 1963 | My Six Loves | Ethel |
| 1967 | Up the Down Staircase | Henrietta Pastorfield |
| 1968 | No Way to Treat a Lady | Mrs. Brummel |
| 1969 | The Tree | Sally Dunning |
| 1972 | Butterflies Are Free | Mrs. Florence Baker |
| 1974 | Zandy's Bride | Ma Allan |
| 1975 | The Hiding Place | Katje |
| 1976 | Burnt Offerings | Roz Allardyce |
| 1983 | Trauma Center | Amy Decker R.N. |
| 1986 | Seize the Day | Funeral Woman No. 1 |
| 1986 | Heartbreak Ridge | Little Mary Jackson |
| 1994 | The 5 Mrs. Buchanans | Emma Buchanan |
| 1994 | Ultimate Betrayal | Sarah McNeil |
| 1996 | The First Wives Club | Catherine MacDuggan |

## Kanpo estekak

* Datuak: Q239745
* Multimedia: Eileen Heckart / Q239745
# Empoli FC

Empoli FC Italiako futbol taldea da, Empoli hirian 1920an sortu zena. Probintziako hiriburu izan gabe lehen mailan aritu den talde bakanetako bat da.
Etxeko partidak Stadio Carlo Castellani estadioan jokatzen ditu.

## Historia

1920ko abuztuan sortu zen Foot Ball Club Empoli Empoli hiri txikian (gaur egun 45.000 biztanle inguru ditu). Maila apaletan ibili ondoren 1986an sorpresa eman eta Serie A-ra igo zen. Estraineko partida Florentzian jokatu behar izan zuen eta 1-0 irabazi zion Milango Interri. Mantentzea lortu bazuen ere hurrengo urtean jeitsi egin zen.
2002an eta 2005ean igoera berriak lortu zituen eta ordutik Serie A-ko ohikoa izan da. Posturik onena 2006-07 denboraldian lortu zuen, zazpigarren postua, UEFA Kopa jokatzeko aukera eman ziona. Lehenengo kanporaketa ez zuen gainditu ordea.
2016-17 denboraldian maila galdu zuen azken jardunaldian izandako porrotaren erruz, baina urtebetera maila gorenera itzuli zen. Berriz jeitsi eta 2021ean Serie B irabaziz mailaz igo zen berriro.

## Uniformea

* 1920-1921 ||
* 1940-1943 ||
* 1947 ||
* klasikoa ||
* 2015-16 ||
* 2016-18 ||
* 2018-19 ||
* 2021-22 ||
* 2022-23 ||

## Palmaresa
### Italian: 0

* Italiako futbol liga (0): zazpigarren 2007an.

## Ikus, gainera

* Italiako futbol taldeen zerrenda

## Kanpo estekak

* (Italieraz) Webgune ofiziala
* Datuak: Q6703
* Multimedia: Empoli FC / Q6703
# Empordà

Empordà Kataluniako eskualde historiko bat da, Gironako probintzian kokatzen delarik. Gutxi gorabehera antzinako Empúriesko konderriaren antzeko mugak ditu. Eskualde honek bere izena Empúries (grekeraz Ἐμπόριον, Emporion, hots, "merkataritza", eta latinez Emporiae) izeneko greziar eta erromatar kokalekutik hartu zuen.
Gaur egun, eskualde historiko hau bi eskualde administratiboetan banaturik dago:
* Alt Empordà
* Baix Empordà

## Erreferentziak

* ↑ Euskaltzaindiaren 151. araua: Espainia-Frantzietako eskualdeen izenak.

## Kanpo estekak

* Datuak: Q597320
* Multimedia: Empordà / Q597320
# Empire udalerria, McLean konderria (Illinois)

Empire udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 3.994 biztanle zituen, 49.41 milia karratu (128.0 km$^2$) eremuan.

## Ekonomia

2020ko zentsuaren arabera, Empire udalerrian 1615 etxebizitza zeuden. Per capita diru-sarrerak 36.831 estatubatuar dolar ziren.

## Kanpo estekak

* Datuak: Q5374172
# Emplectita

Emplectita sulfuro motako minerala da eta chalcostibite taldearen kidea da.

## Ezaugarriak

Emplectita sulfuro mineralaren formula kimikoa hau da: ${\ce {CuBiS2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Emplectite: Mineral information, data and localities.» www.mindat.org (Noiz kontsultatua: 12-05-2019).
# Emporia (Kansas)

Emporia Kansasko hiri bat da. Lyon konderrian kokatua dago. 2010ean 24.916 biztanle zituen, 30,64 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q1583523
* Multimedia: Emporia, Kansas / Q1583523
# Empire City (Oklahoma)

Empire City Oklahomako herri bat da. Stephens konderrian kokatua dago. 2010ean 955 biztanle zituen, 27,74 kilometro koadrotan banatuta.

## Ikus, gainera

* Stephens konderria

## Kanpo estekak

* Datuak: Q3287162
# Empire of the Sun

Empire of the Sun (euskaraz Eguzkiaren Inperioa) 1987ko Steven Spielberg estatubatuar zinema zuzendariaren gerra drama filma bat da. J. G. Ballard idazlearen Empire of the Sun eleeberrian oinarritua dago. Bertan, Christian Bale, John Malkovich, Miranda Richardson eta Nigel Havers aktoreek antzeztu zuten.
Filma sei Oscar Sarietarako izendatua izan zen, nahiz eta azkenean haietako bat bakar bat ere irabazi ez izan. Hiru BAFTA Sarietarako izendapenak eta bi Urrezko Globo Sarietarako izendapenak ere jaso zituen.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra, 1941eko abendua, Japoniar gudarosteak Shanghai hiria bereganatzean odurarte goi klaseko zen James Graham (Christian Bale) ingeles mutikoaren bizimoduak bapateko aldaketa izango du. Bere gurasoengandik (Emily Richard eta Peter Gale) banandua eta txinatar militar aireportu batetik hurbil dagoen kontzetrazio-zelai batean barneratuko dute. Atsekabea eta miseria nagusia diren giroa batean dagokion adina baina lehen heldu bilakatzera derrigortua izando da, guzti horrek munduaren bere ikuspuntua baldintzatuko duelarik.

## Aktoreak

* Christian Bale (Jim 'James/Jamie' Graham)
* John Malkovich (Basie)
* Miranda Richardson (Victor andrea)
* Nigel Havers (Rawlins doktorea)
* Joe Pantoliano (Frank Demarest)
* Leslie Phillips (Maxton)
* Masato Ibu (Nagata sarjentua)
* Emily Richard (Mary Graham, Jamesen ama)
* Rupert Frazer (John Graham, Jamesen aita)
* Peter Gale (Victor jauna)
* Takatoro Kataoka (Pilotua)
* Ben Stiller (Dainty)
* David Neidorf (Tiptree)
* Ralph Seymour (Cohen)
* Robert Stephens (Lockwood jauna)

## Kanpo estekak

* Empire os the Sun filmaren IMDBko fitxa irakurgai (Ingelesez)
* Empire os the Sun filmaren trailer edo iragarkia ikusgai (Ingelesez)
* Datuak: Q271281
# Empoli

Empoli Italiako udalerri bat da. Florentziako probintzian kokatuta dago, Toscana eskualdean. 48.844 biztanle ditu, 62,21 kilometro koadroko azaleran banatuta.

## Mugakideak

Empolik honako udalerri hauekin egiten du muga:
Capraia e Limite Castelfiorentino Cerreto Guidi Montelupo Fiorentino Montespertoli San Miniato Vinci

## Kanpo estekak

* Datuak: Q6697
* Multimedia: Empoli / Q6697
# Endaia etxea

Endaia etxea Gipuzkoako Orio udalerrian dagoen etxe bat da. Orioko Alde Zaharran dago, Endaia plazako 3. zenbakian, Oriako itsasadarraren ertzean eta Orioko zubia eta Orioko udaletxearen artean.
Mundu osoan aski ezaguna den Jorge Oteiza (1908-2003) oriotar eskulturgilearen jaiotetxea da.

## Kanpo estekak

* Datuak: Q25474014
* Multimedia: Endaya etxea / Q25474014
# Endara (argipena)

Endara izenak esanahi zenbait ditu:
* Endara: Lesaka (Nafarroa) udalerriko auzoa da.
* Endara urtegia, Lesakan.
* Endaraerreka: Bidasoaren ezkerraldeko ibaiadarra da, Lesaka eta Irun arteko mugan.
# Endara urtegia

Endara urtegia edo San Anton urtegia Nafarroako Lesaka udalerriko lursailetan dagoen urtegi bat da. 1988an eraiki zen. Urtegia Lesaka eta Oiartzun arteko errepidean kokatuta dago, Aritxulegi mendigaina eta Gipuzkoako mugatik oso hurbil.
Aiako harria, Bianditz eta Kopakarri mendiak ere paraje hauetatik oso gertu daude.

## San Anton eguna

Urtero urtarrilaren 17an, San Anton egunez, bertan jende ugari bildu ohi da. Antzinako San Anton auzoa gaur egungo urtegiaren uren azpian gelditu zen, aldiz San Anton baseliza ozta-ozta lur lehorrean gelditu eta San Anton eguneko erromesaldia han ospatu ohi da.

## GR 11

GR 11 ibilbidea ingurune hauetatik igarotzen da, Higer lurmuturretik Berarako doan tartean hain zuzen ere. Aiako Harriaren aldetik dator bidea, Ursain lepotik, eta urtegiaren gaineko zubia zeharkatu eta gero San Anton baselizara iristen da. Hortik, aldapan gora segitzen du bideak, Olaberri baserria albo batean lagata eta Telleriako edo San Anton leporaino.

## Erreferentziak

* ↑ http://www.lesaka.net/es/visitenos/otrosatractivos/%5B%5D Lesakako Udala. Lesaka.net
* ↑ GR11 Etapa 1: Higer - Bera.

## Kanpo estekak

* Datuak: Q12266842
# Endai (argipena)

    Endaia hitzak artikulu honetara dakar. Agian Hendaia, Ipar Euskal Herriko herria, bilatzen ari zinen.
Endai hitzak adiera zenbait ditu:
# Endaika Arraun Elkartea

Endaika Arraun Elkartea Hendaiako arraun taldea da. 1889an sortu zuten traineruz ibiltzeko.
Itsasoan Ondarraitz hondartzan, ibaian Bidasoan eta Txingudiko badian dabil.

## Historia

Arraunketa Euskal Herriko herri kirola izan da antzinetik, ziur asko balearen ehizarekin lotua.
Baionan, zenbait arraun elkarte sortu ziren XIX. mendeko bukaeran eta XX. mendeko hasieran. Hendaiakoa garai hartakoa ere bada baina XX. mendeko gerretan desagertu zen. Aspaldi hartan zenbait garaipen sonatu izan zituzten Hendaiarrek Lapurdiko estropada zaharretan; L'Aventure izeneko traineru hendaiarra Baionan nagusitu zen 1867an, eta 1891ean Irundarren aurka irabazi zuten Hendaian jokaturiko desafioan.
1989tik aurrera, elkartea birsortu zuten. Hala ere, klubak ez zion antzinako traineruei ekin baizik eta modernoagoak ziren kayak edo kanoa bezalako diziplinei. Surfari eta windsurfari ere ekin zioten, dena Frantziako Federakuntzaren kontrolpean.
Tostako arraunean 1995ean Hendaiako Estropadan hartu zuen parte, baina denboraldi oso bakarra egin du, 1998koa, Hondarribiako harrobiko arraunlariekin trainerua osatu ondoren. 11 estropada jokatu zituen eta emaitzarik onena Koxtaperen Banderan lortu zuen, bosgarren postua hain zuzen ere. Kontxarako sailkapen estropadan 23. postuan amaitu zuen. Urte hartan iparraldeko bi traineru izan ziren uretan, bestea Ur Joko izan zen.

## Emaitzak

* Frantziako Txapelketa:
** Zilarrezko domina (2006, Le Havre): Jessica Berra.
** Zilarrezko domina (2007, Cazaubon): Jessica Berra, Floriane Garcia Bordeleko Emulation Nautique klubeko kidearekin batera.
** Zilarrezko domina (2007, Saint-Malo): Jessica Berra, Rachel Jung, Sylvie Estonba, Maika Laborde eta Marga Zubieta.

## Kanpo estekak

* (Frantsesez) Webgune ofiziala
* Datuak: Q3053972
# End of Days (filma)

End of Days (euskaraz Egunen Amaiera) 1999ko Peter Hyams estatubatuar zinema zuzendariaren ekintza eta beldurrezko filma bat da. Bertan, Arnold Schwarzenegger, Gabriel Byrne, Kevin Pollak, Robin Tunney, Rod Steiger, Udo Kier eta CCH Pounder aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1979, New York hiria, Christine York haurra jaio berri da: iragarpenen arabera etorkizunean Antikristoaren ama izango dena. Medikuetako bat Satanen jarraitzailea izanik haurtxoa suge odolez bataiatuko du.
Hogei urte beranduago, jada 1999an eta XX. mendearen amaieran, Christinek (Robin Tunney) itxura dotoreko bankari bat (Gabriel Byrne) ezagutuko du, bankari hori Satan bera delarik. Satanek ez dakiena Vatikanok bere etorreraren berri baduela da, Eliza Katolikoak Antikristoaren jaiotza nola edo hala ekidin asmoz neska gaztea hiltzeko morroiak bidali dituelarik, honela Eliza eta Deabruaren morroien arteko ezkutuko guduari hasiera emango zaio. Halere, bere buruaz beste egiteko kinka larrian dagoen eta bizitzako garai oso txarra iragaten ari den Jericho (Arnold Schwarzenegger) poliziak neska morroi horien esku hiltzetik ozta-oztaa salbatuko du, polizia neskaren babeslea bilakatu eta bere barne deabruei aurre egiteaz gain Deabruari ere aurre egin eta Mundua eta Gizateria salbatzen saiatuko da.

## Aktoreak

* Arnold Schwarzenegger: Jericho Cane polizia
* Robin Tunney: Christine York
* Gabriel Byrne: Satan/Bankaria
* Kevin Pollak: Bobby Chicago
* CCH Pounder: Marge Francis detektibea
* Derrick O'Connor: Thomas Aquinas
* Miriam Margolyes: Mabel
* Udo Kier: Abel medikua
* Victor Varnado: Albinoa
* Mark Margolis: Aitasantua
* Rod Steiger: Aita Kovak
* John Timothy Botka: Thomas polizia
* Marc Lawrence: gizon zaharra
* Sven-Ole Thorsen: Thug

## Kanpo estekak

* End of the Days filmaren IMDBko fitxa irakurgai (Ingelesez)
* Datuak: Q849656
# End of Watch (eleberria)

End of Watch (euskaraz Guardia Amaiera), Stephen Kingen [[detektibe-fikzio<1detektibe eleberri]] bat da. 2016ko ekainaren 7an argitaratu zen.
Bill Hodges detektibeari buruzko trilogiaren hirugarren eta azken eleberria da, beste biak, Mr. Mercedes (2014) eta Finders Keepers (2015).

## Argumentua

Oharra: Atal honek istorio osoa edo amaiera argitzen du.
Bill Hodges detektibe erretiratuari minbizia diagnostikatu berria diote. Bizirik egun gutxi gelditzen zaiozkiola jakitun dela, suizidio kate bitxi bati buruz interesatuko da. Hildako guztiak zerbait amankomunean badute, uneren batean edo bestean Brady Hartsfieldekin harremana izan zuten, Mr. Mercedes ezizena duen hiltzailea.

## Kanpo estekak

* Datuak: Q19896308
# Enda Kenny

Enda Kenny, irlanderaz Éanna Ó Cionaoith, (Castlebar, Mayoko konderria, 1951ko apirilaren 24a) irlandar politikaria da, Fine Gael alderdiko burua. 2002. urtean Fine Gael alderdiko zuzendaritzan sartu zen, urte hartan alderdi politiko honek hauteskunde kanpainian sekulako porrota jasan eta orduko Michael Noonan buruaren dimisioa eragin zuenean. 2011ko hauteskundeetako garaipenaren ondorioz, Irlandako lehen ministro (Taoiseach) hautatu zuten. 2017an Leo Varadkarrek ordezkatu zuen

## Ibilbidea

1975an 24 urte zituela Irlandako Legebiltzarrean eserleku bat bereganatu zuen, ondoren 1994 eta 1997 bitartean Turismo eta Merkataritza Ministroa izan zen, honako hau Fine Gael alderdia Irlandako Errepublikako gobernuan egon zen azken aldia izan zen.
2011ko Fine Gael alderdiko hautagaia izanez Irlandako Errepublikako Hauteskundeak irabazi zituen, 2011ko martxoaren 9an Taoiseach edo Irlandako Errepublikako gobernaburua bilakatu zelarik. 2017an Leo Varadkarrek ordezkatu zuen.

## Iruditegia

* Enda Kenny 2007an.
* Enda Kenny.
* Gael Anastasiades, José Manuel Barroso eta Enda Kenny.

## Ikus gainera

* Fine Gael

## Kanpo loturak

* Enda Kennyren orrialdea Fine Gael alderdiko webgunea ikusgai (Ingelesez)
* Datuak: Q57815
* Multimedia: Enda Kenny / Q57815